KLASA: 003-06/17-01

URBROJ: 251-282-02-17-9

Zagreb, 26. travnja 2017.

Na temelju članaka 126. i 127. Zakona o odgoju i obrazovanju u osnovnoj i srednjoj školi ("Narodne novine", br. 87/08., 86/09., 92/10., 105/10., 90/11., 5/12.,16/12., 86/12.,126/12., 94/13., 152/14. i 7/17.) i članka 60. Statuta IV. gimnazije, **Školski odbor IV. gimnazije, Ulica Žarka Dolinara 9, 10020 Zagreb, raspisuje**

**NATJEČAJ**

**za izbor i imenovanje ravnatelja/ice škole**

1. Za ravnatelja/icu škole može biti imenovana osoba koja ispunjava uvjete:

* završen studij odgovarajuće vrste za rad na radnom mjestu nastavnika ili stručnog suradnika u

školskoj ustanovi u kojoj se imenuje za ravnatelja/icu, a koji može biti:

1. sveučilišni diplomski studij ili
2. integrirani preddiplomski i diplomski sveučilišni studij ili
3. specijalistički diplomski stručni studij;

* uvjete propisane člankom 106. Zakona o odgoju i obrazovanju u osnovnoj i srednjoj školi,
* najmanje osam godina staža osiguranja u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

2. Uz pisanu prijavu na natječaj potrebno je priložiti:

* životopis,
* dokaz o odgovarajućoj vrsti i razini stručne spreme (diploma, a za kandidate s obvezom polaganja stručnog ispita/stjecanjem pedagoških kompetencija i uvjerenje /potvrda o ispunjenju zakonskih obveza),
* dokaz o stažu osiguranja (potvrda ili elektronički zapis HZMO-e i potvrda školske ustanove o vrsti poslova i trajanju radnog odnosa),
* dokaz o državljanstvu,
* dokaz da ne postoje zakonske zapreke za zasnivanje radnog odnosa u školskoj ustanovi u smislu članka 106. Zakona o odgoju i obrazovanju u osnovnoj i srednjoj školi (uvjerenje da se protiv osobe ne vodi kazneni postupak, ne starije od šest mjeseci).

3. Ravnatelj/ica se imenuje na vrijeme od 5 godina.

Prijave s dokazima o ispunjavanju uvjeta u izvorniku ili ovjerenoj preslici dostaviti na adresu škole: **IV. gimnazija, Ulica Žarka Dolinara 9, 10020 Zagreb, s naznakom *"Natječaj za ravnatelja/icu - ne otvarati".***

Rok za podnošenje prijava je osam (8) dana od dana objave natječaja.

Na natječaj se ravnopravno mogu prijaviti osobe oba spola.

Nepravovremene i nepotpuno dostavljene prijave neće se razmatrati.

O rezultatima natječaja kandidati će biti obaviješteni u roku od 45 dana od dana isteka roka za podnošenje prijava.